CELEX: 32021D1112
Language: fi
Date: 2021-06-25 00:00:00
Title: Komission päätös (EU) 2021/1112, annettu 25 päivänä kesäkuuta 2021, päätöksen 2013/767/EU muuttamisesta yhteiseen maatalouspolitiikkaan kuuluvia kysymyksiä käsittelevään kansalaisvuoropuheluun osallistuvien ryhmien jäsenjärjestöjen toimikauden jatkamisen osalta

7.7.2021   
               
               
                  FI
               
               
                  Euroopan unionin virallinen lehti
               
               
                  L 239/24
               
            
         KOMISSION PÄÄTÖS (EU) 2021/1112,
         annettu 25 päivänä kesäkuuta 2021,
         päätöksen 2013/767/EU muuttamisesta yhteiseen maatalouspolitiikkaan kuuluvia kysymyksiä käsittelevään kansalaisvuoropuheluun osallistuvien ryhmien jäsenjärjestöjen toimikauden jatkamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         sekä katsoo seuraavaa:
         
                     (1)
                  
                  
                     Komission päätöksessä 2013/767/EU (1) vahvistetaan yhteiseen maatalouspolitiikkaan kuuluvia kysymyksiä käsittelevän kansalaisvuoropuhelun puitteet SEU-sopimuksen 11 artiklan 2 kohdan mukaisesti.
                  
               
                     (2)
                  
                  
                     Kansalaisvuoropuheluun osallistuvien ryhmien (2), jäljempänä ’ryhmät’, jäsenjärjestöt on nimitetty seitsemän vuoden toimikaudeksi, joka päättyy heinäkuussa 2021. Tarve uusia kyseisten jäsenjärjestöjen toimikausi osuu kuitenkin yhteen vuodesta 2023 alkaen sovellettavaa uutta yhteistä maatalouspolitiikkaa koskevien toimielinten välisten neuvottelujen viimeisen vaiheen kanssa. Yhteisen maatalouspolitiikan uudistuksen jälkeen on lisäksi annettava useita täytäntöönpanosäädöksiä ja delegoituja säädöksiä, ja lopputuloksella olisi oltava vaikutusta ryhmien uuteen rakenteeseen.
                  
               
                     (3)
                  
                  
                     Ryhmiä koskeva nykyinen järjestelmä vastaa unionin maatalouslainsäädännön nykyistä arkkitehtuuria. Jäsenjärjestöjen toimikautta olisi sen vuoksi jatkettava 31 päivään joulukuuta 2022 noudattaen Euroopan parlamentin ja neuvoston asetuksen (EU) 2020/2220 (3) perusajatusta; mainitulla asetuksella varmistetaan siirtyminen kohti uutta yhteistä maatalouspolitiikkaa, ja sillä on pidennetty useimpien nykyisin sovellettavien sääntöjen soveltaminen vuoden 2022 loppuun saakka.
                  
               
                     (4)
                  
                  
                     Ryhmien kokoonpanon olisi säilyttävä muuttumattomana niiden jäsenjärjestöjen toimikauden jatkoajan. Jäsenjärjestöjen olisi kuitenkin voitava vapaasti päättää, haluavatko ne luopua jäsenyydestään kyseisenä aikana.
                  
               
                     (5)
                  
                  
                     Ryhmien toimintakyvyn parantamiseksi niiden jäsenjärjestöjen toimikauden jatkoajalla ja komission asiantuntijaryhmiä koskevan vakiokäytännön mukaisesti komission olisi otettava vastuulleen ryhmien puheenjohtajuus. Lisäksi tietyt kokousten esityslistaa ja pöytäkirjoja koskevat järjestelyt olisi yhdenmukaistettava muissa asiantuntijaryhmissä noudatetun käytännön kanssa johdonmukaisuuden varmistamiseksi.
                  
               
                     (6)
                  
                  
                     Sen vuoksi päätöstä 2013/767/EU olisi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2013/767/EU seuraavasti:
            
                        1)
                     
                     
                        Kumotaan 3 artiklan 2 kohta.
                     
                  
                        2)
                     
                     
                        Korvataan 4 artiklan 5 kohdan johdantokappale seuraavasti:
                        ”Jäsenjärjestöjen toimikausi päättyy 31 päivänä joulukuuta 2022. Jäsenjärjestö voidaan korvata ryhmässä toisella, jos se”.
                     
                  
                        3)
                     
                     
                        Muutetaan 5 artikla seuraavasti:
                        
                                    a)
                                 
                                 
                                    Korvataan 1 kohta seuraavasti:
                                    
                                       ”1.   Kokousten puheenjohtajana on komission edustaja.”
                                    
                                 
                              
                                    b)
                                 
                                 
                                    Kumotaan 2 ja 3 kohta.
                                 
                              
                                    c)
                                 
                                 
                                    Korvataan 4 kohdan ensimmäinen virke seuraavasti:
                                    
                                       ”4.   Ryhmän keskustelujen lopussa ei järjestetä äänestystä.”
                                    
                                 
                              
                                    d)
                                 
                                 
                                    Korvataan 5 kohta seuraavasti:
                                    
                                       ”5.   Esityslistan kustakin kohdasta käyty keskustelu ja ryhmän antamat lausunnot on merkittävä pöytäkirjaan täsmällisesti ja kattavasti. Sihteeristö laatii pöytäkirjan puheenjohtajan alaisuudessa.”
                                    
                                 
                              
                                    e)
                                 
                                 
                                    Korvataan 7 kohta seuraavasti:
                                    
                                       ”7.   Pääosasto voi kutsua käsiteltävänä olevaa asiaa hyvin tuntevia, ryhmän ulkopuolisia asiantuntijoita osallistumaan tilapäisesti ryhmän tai työryhmän työskentelyyn. Lisäksi komission edustaja voi myöntää tarkkailijan aseman 4 artiklan 2 kohdassa määritellyille henkilöille tai järjestöille siltä osin kuin näiden osallistuminen ei vaaranna ryhmien tai työryhmien tasapainoa. Tarkkailijoilla on puheenjohtajan pyynnöstä puheoikeus.”
                                    
                                 
                              
                                    f)
                                 
                                 
                                    Korvataan 10 kohta seuraavasti:
                                    
                                       ”10.   Kaikki asiaankuuluvat asiakirjat, kuten kokousten esityslistat, pöytäkirjat ja osallistujien kannanotot, on asetettava saataville joko komission asiantuntijaryhmien ja muiden vastaavanlaisten elinten rekisterissä tai erityisellä verkkosivustolla, jolle on linkki rekisteristä. Pääsy tällaiselle verkkosivustolle ei saa edellyttää käyttäjän rekisteröitymistä, eikä sitä saa rajoittaa millään muullakaan tavalla. Varsinkin esityslista ja muut olennaiset tausta-asiakirjat on julkaistava hyvissä ajoin ennen kokousta ja pöytäkirja pian kokouksen jälkeen. Julkaisemisesta voi poiketa vain silloin kun katsotaan, että asiakirjan sisältämien tietojen ilmaiseminen vaarantaisi julkisen tai yksityisen edun suojan Euroopan parlamentin ja neuvoston asetuksen (EY) N:o 1049/2001 (*1) 4 artiklassa määritellyllä tavalla.
                                    
                                    
                                       (*1)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).”"
                        
                                 
                              
                  
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 25 päivänä kesäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  Komission päätös 2013/767/EU, annettu 16 päivänä joulukuuta 2013, yhteiseen maatalouspolitiikkaan kuuluvia kysymyksiä koskevan kansalaisvuoropuhelun puitteiden vahvistamisesta ja päätöksen 2004/391/EY kumoamisesta (EUVL L 338, 17.12.2013, s. 115).
         
            (2)  Institutionaalisesti ajatellen kansalaisvuoropuheluun osallistuvat ryhmät ovat komission päätöksessä C(2016) 3301 tarkoitettuja komission asiantuntijaryhmiä.
         
            (3)  Euroopan parlamentin ja neuvoston asetus (EU) 2020/2220, annettu 23 päivänä joulukuuta 2020, tiettyjen siirtymäsäännösten vahvistamisesta Euroopan maaseudun kehittämisen maatalousrahaston (maaseuturahasto) ja Euroopan maatalouden tukirahaston (maataloustukirahasto) tukea varten vuosina 2021 ja 2022 sekä asetusten (EU) N:o 1305/2013, (EU) N:o 1306/2013 ja (EU) N:o 1307/2013 muuttamisesta varojen ja soveltamisen osalta vuosina 2021 ja 2022 ja asetuksen (EU) N:o 1308/2013 muuttamisesta varojen ja tällaisen tuen jakamisen osalta vuosina 2021 ja 2022 (EUVL L 437, 28.12.2020, s. 1).